Meravilja tal-Kavallieri ta' San Ġwann Mariella Xuereb Għajnsielem, raħal twelidna, huwa l-ewwel raħal li kull individwu jara meta jżur il-gżira tagħna ta' Għawdex. Bħala raħal, Għajnsielem iżomm fih bosta ġawhriet fosthom il-villaġġ żgħir tas-sajd, magħruf aħjar minn bosta nies, bħala x-Xatt, fejn insibu mhux biss port sabiħ imma wkoll knisja gotika, speċifikament l-Knisja ta' Lourdes, li tmur lura għal-1858. Iżda wieħed ma jistax jikteb fuq Għajnsielem mingħajr ma jsemmi ġawhra li ħallewna l-Kavallieri ta' San Ġwann, forti li ipproteġiet lil bosta Għawdxin waqt mumenti kruċjali, forti li Illum tokkupa post prominenti fuq l-għoljiet tat-tafal li jħarsu lejn l-port ta' l-Imġarr, Forti Chambrav. Illum l-ġurnata, Forti Chambrav hija l-għaxqa ta kull turist li jżur l-gżira tagħna, kemm minħabba l-pożizzjoni ġeografika tagħha, kif ukoll minħabba l-istorja u l-ġrajjiet li jinsabu mistura fiha. Bħala tfajla Għajnselmiża li għext u trabbejt fir-raħal ta' Għajnsielem, kienet waħda mill-ikbar xewqat tiegħi li xi darba jkolli ċ-ċans nagħmel riċerka fuq xi ħaġa li tinsab proprjament fir-raħal fejn ngħix jien. Kien għalhekk li meta ġejt mitluba biex nagħti t-titlu tat-teżi għat-tielet sena ta' l-Universita', ħtaft l-opportunita' li nwettaq x-xewqa tiegħi. Għalhekk, Forti Chambrav saret parti importanti ħafna f'ħajti minħabba r-riċerka dettaljata li ser inwettaq fuq l-post fis-sena li ġejja. Nibdew billi nagħtu titwila lejn l-istorja ta' Forti Chambrav. Qabel s-seklu sittax, il-gżejjer Maltin u Għawdxin kienu maħkuma mill-Biżantini, imbgħad xi snin wara mill-ħakkiema Normanni. Fis-sena 1500, l-aqwa qawwa Kristjana kienet Spanja, li kellha taħt l- Imperu tagħha lil Malta kif ukoll lil Sqallija. Is-sistema difensiva ta' Malta kienet tikkonsisti bażikament mill- belt iffortifikata ta' l-Imdina, kif ukoll dawk tal-Birgu u l-Isla. Sigurta' fil-gżira ta' Għawdex kienet waħda minima. F'każ ta' attakk mill-għadu, l-popolazzjoni Għawdxija kienet tinġabar fl-unika belt iffortifikata, dik taċ-Ċittadella. Iżda huwa importanti nsemmu li f'dan ż-żmien s-saħħa tal-fortifikazzjoni taċ-Ċittadella kienet bdiet tmajna, anke mal-miġja tal-Kavallieri ta' San Ġwann f'Malta fl-1535. Dawn kienu jiffurmaw parti minn ordni reliġjuża, fejn l-irwol tagħhom kien li jipproteġu l-pellegrini fit-triq għall-artijiet mqaddsa. F'Mejju tas-sena 1654, waqt iż-żjara tiegħu f'Għawdex, il-Gran Mastru Lascaris stqarr li Għawdex kellu bżonn ta' belt ġdida, fortifikazzjoni li tipprotegi lil Għawdex u lil niesu mill-ħażen qarrieqi ta' l-għadu. Ta' min isemmi li l-pjan ta' dawn l-Kavallieri kien propju l-bini ta' belt, mgħammra bil-fortifikazzjonijiet, simili tal-Belt Valletta f'Malta. Din l-belt kellha tieħu post dik taċ-Ċittadella fir-Rabat. Il-ħsieb ewlieni kien il-protezzjoni ta' Għawdex mill- għadu, kif ukoll t-tisħiħ tal-kummerċ bejn ż-żewġ gżejjer. Il-proġett ġie approvat mil-Kavallieri ta' San Ġwann fl-1722, u fl-istess sena l-enġinier Francios de Mondion ġie mitlub biex jipprepara skema ibbażata fuq id-disinni ta' Tigne. Il-pjanijiet għall-belt l-ġdida ġew mwaqqfin sakemm l-kostruzzjonijiet fuq Forti Manoel ġew ifinalizzati. Fuq il-mapep u d-dokumenti, Forti Chambrav kienet msejjħa 'Citta Vilhena', imsemmija għall-Granmastru Portugiż Antonio Manuel de Vilhena. Iżda sfortunatament dan il-proġett ġie miżmum minħabba n-nuqqas ta' sapport finanzjarju. Ta' min ikompli jgħid li dan l-proġett ma' kien ikun qatt ta' suċċess li ma kienx għal Jacques Francois de Chambrav (1687-1756), li offra li jħallas l-ispejjeż kollha involuti fil- Għaqda Mużikali San Ġużepp bini tal-belt il-ġdida. Fit-2 ta' Settembru l-kongregazzjoni tal-gwerra, bil-kunsens tal-Gran mastru, ordnat l-bini tal-belt u x-xogħol beda immedjatament. Wieħed jista' jgħid li Jacques Francois de Chambrav iddedika ħajtu għall-bini tal-Forti Chambrav. Huwa magħruf li de Chambrav nefaq 40,000 skud fil-proġett tal-forti. Wara l-mewt tal-Gran mastru Chambrav, ix- xogħol baqa' miexi għalkemm mhux skond l-pjanijiet oriġinali. Sas-sena 1760, Forti Chambrav, magħrufa aħjar bħala l-'belt l-ġdida' kienet lesta biex tilqa' n-nies. Il-bini u l-għamla ta' Forti Chambrav Il-forti l-ġdida kellha faċċata enormi li kienet tħares lejn it-Tramuntana. Din kienet tikkonsisti fi tlett iswar: wieħed ċentrali u tnejn oħra fil-ġnub, kif ukoll f'żewġ 'ravelins'. Dawn tal-aħħar jikkonsistu f'fortifikazzjonijiet f'għamla ta' trijangolu. Sas-sena 1760 ix-xogħol fuq Forti Chambrav kien ħa spinta 'l quddiem, tant li ż-żewġ 'ravelins' kienu tlestew. In-naħa tal-punent tal-forti, fejn jispiċċa l-'guardian angel bastion', hija l-unika parti li ma timxix eżatt mal-pjan oriġinali, minħabba li din ġiet modifikata. Oriġinarjament, Forti Chambrav kienet iddisinjata bħala beltiffortifikata, li tipproteġi lil niesa mill-għadu. Disinni ta' din il-belt kienu ġew maħduma b'tali mod li din tkun tikkonsisti f'toroq u bini ieħor. Sfortunatament, l-unika binili nsibu f'dan il-post huwa l-'barrack block', kif ukoll l-kappella iddedikata lill-Madonna tal-Grazzja fl-1758. Ta' min isemmi li maż-żmien il-biża' ta' attakk fuq Għawdex naqset, b'tali mod li n-nies ma rawhiex aktar ta' periklu li jgħixu fi djarhom. Kien għalhekk li l-belt l-ġdida ma rnexxilhiex tiġbed nies. Barra dan, in-natura dgħajfa tal-ġebel li kienet mibnija fuqu l-forti, bdiet toħloq xi problemi strutturali. Sas-sena 1789 partijiet mis-sur kienu f'kundizzjoni dgħajfa ħafna, tant li l-forti kellha bżonn ta' manutenzzjoni. Fi żmien Napuljun, fl-1798, Forti Chambrav kienet armata bi 18-il kanun, miżmuma minn ftit suldati. F'dan iż- żmien bosta nies sabu kenn f'din l-forti. Illum il-ġurnata l-użu tal-forti hija kompletament differenti minn dik tal-passat. Chambrav ġie żviluppat f' residential area li tikkonsisti f'ġabra ta' vilell lussużi, li flimkien ma' għadd ta' utilitajiet oħra jiffurmaw parti min 'gated communitv'. Il-fenomenu tal-'gated communities' qiegħed kull ma' jmur jinfirex madwar d-dinja kollha, speċjalment fl-Amerika u l-Ingilterra. Normalment, dawn l-komunitajiet ikunu mdawwra b'forma ta' 'fence', f'dan il-każ mdawwra bis-swar tal-fortizza, fejn aċċess għall-komunita' huwa ristrett. Huwa fenomenu li maż- żmien mistenni jikber aktar u aktar. f'rodueed ini Niċku Afżoni i fira-la jżnmhan mn-Dinni-nissa, B san in tnin ME gnndanli xħa aċjilaawi in $ WEgma du jab sraħannarnna- Wi gnaraeztui dħi B'antauta- Wa az ini a-D la Tea jnin zz f qam zzji xa MU mna-a-pn raw nn d L-7: KM 1 Mil kbl